**OBRAZLOŽENJE UZ PRIJEDLOG FINANCIJSKOG PLANA DJEČJEG VRTIĆA OMIŠ**

**za razdoblje od 2024. - 2026. godine**

1. ***USTROJSTVO I DJELOKRUG RADA***

Dječji vrtić Omiš je javna ustanova u vlasništvu Grada Omiša koja ostvaruje programe njege, odgoja, obrazovanja, zdravstvene zaštite, prehrane i socijalne skrbi djece predškolske dobi, prilagođene razvojnim potrebama djece te njihovim mogućnostima i sposobnostima.

Svoju djelatnost Dječji vrtić Omiš obavlja temeljem Zakona o predškolskom odgoju i obrazovanju (N.N. 10/97, 107/07, 94/13, 98/19, 57/22, 101/23) te Državnog pedagoškog standarda predškolskog odgoja i naobrazbe (N.N. 63/08).

Dječji vrtić Omiš u svom sastavu ima jedanaest objekata: Galeb, Potočić, Visibabu, Radost, Pčelicu i Mali gusar u Omišu, Trešnjicu u Tugarima, Smilje u Gatima, Kamenčić u Kostanju, Vrbicu u Blatu na Cetini te Golubicu u Kučićima. Redoviti program se provodi u dva organizacijska oblika i to u jaslicama u vrtiću Galeb i Mali gusar /od prve do treće godine/ i u prethodno navedenim vrtićima /od treće godine do polaska u školu/. Što se tiče vrste programa, u Dječjem vrtiću Omiš djelatnost se provodi kroz: 10 - satne, 8 - satne, 6 - satne i 3 - satne programe.

Program predškole provodi se u mjestima gdje nema vrtića i obuhvaća djecu u godini pred polazak u školu i to u: Srijanima i Dubravi.

Prosječan broj zaposlenih (zajedno sa zamjenama) tijekom devet mjeseci 2023. godine bio je 88 u redovnoj djelatnosti.

Od ukupnog broja zaposlenih odgojitelja ima 52, pomoćnica 22, kuhara 3, a stručnog i administrativnog osoblja 11.

S obzirom na specifičnost djelatnosti, broj odgojitelja i pomoćnica varira iz mjeseca u mjesec budući da je za vrijeme njihovih bolovanja potrebno osigurati zamjene, jer obavljanje poslova ne trpi odgodu. Planiranje radnih mjesta i broja zaposlenih utvrđuje se sukladno Pravilniku o unutarnjem ustrojstvu i načinu rada Vrtića ( 11. svibnja 2023. godine).

***B. ZAKONSKE I DRUGE PRAVNE OSNOVE***

* Zakon o predškolskom odgoju i obrazovanju (N.N. 10/97, 107/07, 94/13, 98/19,

 57/22, 101/23),

* Državni pedagoški standardi predškolskog odgoja i naobrazbe(N.N. 63/08),
* Upute za izradu financijskog plana proračunskog korisnika Grada Omiša za razdoblje

 2024.-2026.,

* Godišnji plan i program rada Dječjeg vrtića Omiš za šk. god. 2023./2024.,
* Zakon o proračunu (N.N. 87/08, 136/12, 15/15),
* Pravilnik o proračunskom računovodstvu i računskom planu (N.N. 124/14, 115/15,

 87/16, 3/18, 126/19, 108/20),

* Zakon o fiskalnoj odgovornosti (N.N. 111/18, 83/23)

***C. PLAN PRIHODA I PRIMITAKA I RASHODA I IZDATAKA U 2024., 2025. I 2026. GODINI***

Za **2024.** godinu je planiran **ukupni prihod** od 2.226.000 €, što je i prijedlog financijskog plana za 2024. godinu. Od ovog iznosa 1.950.000 € planiramo dobiti iz proračuna Grada Omiša, prihodi od uplata roditelja iznose 240.990 €, 1.000 € otpada na donacije od pravnih i fizičkih osoba, pomoći korisnicima iz proračuna koji im nije nadležan u iznosu od 8.000 €, prihodi od kamata 10 € te pomoći temeljem prijenosa sredstava iz ESF -a u iznosu od 26.000 €.

Za **2025.** godinu kao i za **2026.** godinu projekcijom su planirani ukupni **prihodi** u iznosu od 2.226.000 €, i to: iz proračuna 1.950.000 € , od uplate roditelja u iznosu od 240.990 €, 1.000 € donacija, pomoći korisnicima iz proračuna koji im nije nadležan u iznosu od 8.000 €, prihodi od kamata 10 € te pomoći temeljem prijenosa sredstava iz ESF -a u iznosu od 26.000 €.

Prihodi od uplata roditelja za redovan program planirani u ukupnom iznosu od 249.990 €, izračunati su na temelju broja upisane djece (na dan izrade ovog plana) u pedagošku 2023./2024. godinu (428 djece). Tijekom godine dolazi do promjena u broju djece zbog ispisa radi bolesti djeteta, neprilagodbe djeteta i sl., tako da broj upisane djece redovito varira.

Od 428 djece, u jaslicama ih je upisano 36, u 10-satnim programima 100, u 8-satnim programima 113, u 6-satnim programima 142 djeteta i u 3-satnim programima 39, te u programu predškole 13 djece.

Od ukupnog broja upisane djece predškolaca je 130 u redovnom programu i još 13 u programu Male škole.

Cijena navedenih programa je kako slijedi:

* Jaslični 10 - satni programi - 95,56 €
* 10 - satni programi - 79,63 €
* 8 - satni programi - 63,71 €
* 6 - satni programi - 47,78 €
* 3 - satni program - 26,54 €

Izračun planiranog godišnjeg prihoda za redovni program radi se na temelju deset mjeseci / siječanj-lipanj i rujan-prosinac/ kada su grupe sa punim brojem djece. Za srpanj i kolovoz izračun se radi na bazi 25 djece u 8-satnom programu i 16 djece u jaslicama budući da je u tom razdoblju dežurno samo 2 vrtića. Također se u izračun prihoda od roditelja uključuju i uplate roditelja za osiguranje djece u iznosu od 2,65 € po djetetu, kao i uplate za likovne mape u visini od 7,00 € po djetetu.

Ukupni **rashodi** za **2024.** godinu iznose 2.226.000 € koji se raspodjeljuju na:

* A310001 - redovnu djelatnost dječjeg vrtića 1.941.000 €
* K310001 - ulaganje u opremu 205.000 €
* K310002 - ulaganje u objekte 50.000 €
* K310003 - opremanje vanjskih igrališta 4.000,00 €
* T310001 - dodatna ulaganja u vrtiće zbog unaprjeđenja usluge za djecu u sustavu ranog i predškolskog odgoja i obrazovanja (ulaganja u građevinske objekte, postrojenja i opremu i dodatna zapošljavanja) sredstvima ESF - a u iznosu od 26.000 €

Projekcija ukupnih **rashoda** za **2025.** i za **2026.** godinu iznosi 2.226.000 € i to:

* A310001 - redovnu djelatnost dječjeg vrtića 1.941.000 €
* K310001 - ulaganje u opremu 205.000 €
* K310002 - ulaganje u objekte 50.000 €
* K310003 - opremanje vanjskih igrališta 4.000,00 €
* T310001 - dodatna ulaganja u vrtiće zbog unaprjeđenja usluge za djecu u sustavu ranog i predškolskog odgoja i obrazovanja (ulaganja u građevinske objekte, postrojenja i opremu i dodatna zapošljavanja) sredstvima ESF - a u iznosu od 26.000 €

***D. OBRAZLOŽENJE PROGRAMA /AKTIVNOSTI I PROJEKATA/***

**PROGRAM: PREDŠKOLSKI ODGOJ I OBRAZOVANJE**

Ovaj program će se provoditi kroz sljedeće aktivnosti i projekte:

* A310001 - redovnu djelatnost dječjeg vrtića 1.941.000 €
* K310001 - ulaganje u opremu 205.000 €
* K310002 - ulaganje u objekte 50.000 €
* K310003 - opremanje vanjskih igrališta 4.000,00 €
* T310001 - dodatna ulaganja u vrtiće zbog unaprjeđenja usluge za djecu u sustavu ranog i predškolskog odgoja i obrazovanja (ulaganja u građevinske objekte, postrojenja i opremu i dodatna zapošljavanja) sredstvima ESF - a u iznosu od 26.000 €

**A310001 Aktivnost: Financiranje redovne djelatnosti Dječjeg vrtića Omiš**

Cilj aktivnosti je uključivanje što većeg broja djece u rani i predškolski odgoj i obrazovanje u skladu sa Državnim pedagoškim standardom. Za djecu na područjima gdje nema vrtića, organizira se program predškole kako bi se njim obuhvatila sva djeca u godini pred polazak u osnovnu školu.

U ukupnoj strukturi rashoda (2.226.000 €) na ovu djelatnost u 2024. otpada 1.941.000 €. Sredstva za financiranje rashoda iz ove aktivnosti osiguravaju se iz Proračuna Grada Omiša (1.703.000 €), od uplata roditelja za sufinanciranje cijene usluge Vrtića (229.990 €), sredstvima pomoći korisnicima iz proračuna koji im nije nadležan (8.000 €) i prihodi od kamata (10 €) . Rashodi se odnose na financiranje redovnog programa. Iz tih sredstava se pokrivaju rashodi poslovanja: rashodi za zaposlene, materijalni i financijski rashodi.

Kod planiranja visine rashoda za zaposlene, izračun se radi po trenutnoj državnoj osnovici koja se počela primjenjivati 1. travnja 2023. godine ( 902,08 €) za postojeći broj radnika, uz korekciju koeficijenta za obračun minulog rada.

Iz navedenog proizlazi da će tijekom 2024. godine program redovne djelatnosti provoditi ukupno 91 radnik: 55 odgojiteljica, 22 pomoćnice, 3 radnika u kuhinji, ravnatelj, pedagog, psiholog, viša medicinska sestra, defektolog-logoped, edukacijski rehabilitator, tajnik, voditelj računovodstva i financija, administrativno-računovodstveni radnik, administrativno-pravni radnik i kućni majstor, osim u ljetnim mjesecima kada se broj djelatnika smanji na 71 ukupno. U planu je zaposliti još 4 odgojiteljice na puno radno vrijeme, 2 odgojiteljice na pola radnog vremena i 2 pomoćnice na puno radno vrijeme prilikom otvaranja novog vrtića na Ribnjaku koje se planira u rujnu 2024. godine

Rashodi za zaposlene iznose 1.540.000 €, a odnose se na plaće i doprinose u iznosu od 1.445.000 € te ostale rashodi za zaposlene koji uključuju neoporezive iznose: jubilarne nagrade, otpremnine za odlazak u mirovinu, neoporezivu uskrsnicu i božićnicu, dar za dijete i naknade za bolest, invalidnost i smrtni slučaj u iznosu od 95.000 €.

Materijalni rashodi su planirani u visini od 399.000 €. U strukturi materijalnih rashoda su naknade troškova zaposlenima u iznosu od 42.000 €, rashodi za materijal i energiju 199.310 €, rashodi za usluge 141.000 € te ostali rashodi poslovanja u iznosu od 16.690 €.

Financijski rashodi iznose 2.000 €, a odnose se na usluge banaka i platnog prometa te na zatezne kamate.

Za 2025. i 2026. godinu rashodi su projicirani na način da su ukupni rashodi za ovu djelatnost 1.941.000 €, od toga rashodi za zaposlene su planirani u visini od 1.540.000 €, materijalni rashodi u visini od 399.000 € i financijski rashodi u iznosu od 2.000 €.

**K310001 Projekt: Ulaganje u opremu**

Cilj ovog projekta je opremanje prostorija svih vrtića te opremanje prostorija novootvorenog vrtića u Srijanima i novog vrtića na Ribnjaku koje se planira u rujnu 2024. godine.

Izdaci za opremanje prostorija vrtića bi iznosili 205.000 € , a uložilo bi se u: namještaj za dječje vrtiće, opremu za održavanje i zaštitu, uređaje, didaktiku. Sredstva se osiguravaju iz proračuna Grada Omiša i uplata roditelja.

**K310002 Projekt: Ulaganje u objekte**

Cilj ovog projekta su dodatna ulaganja na građevinskim objektima, i to za vrtiće Pčelica, Potočić, Smilje i Kamenčić te rekonstrukcija i opremanje centralne kuhinje u Ostrvici. Sredstva za ovaj projekt se financiraju iz proračuna Grada Omiša te na ovaj projekt u 2024. godini otpada 50.000 €.

Projekcijom za 2025. godinu kao i za 2026. godinu planirani su izdaci u istom iznosu od 50.000 €.

**K310003 Projekt: Opremanje vanjskih igrališta**

Cilj projekta je da se novim rekvizitima opreme dječja igrališta čime bi se djeci stvorilo ugodno okruženje za igru i fizičku aktivnost.

Ostvarivanje ovog projekta je započelo u 2017. godini kad su nabavljena dva pješčanika sa pokrivalom i to za vrtiće Smilje i Trešnjica. S opremanjem vanjskih igrališta vrtića Kamenčić i Pčelica u planu je postavljanje umjetne trave i video nadzora te nabava vanjskih rekvizita za dječja igrališta kao što su: ljuljačke, kućica za alat, zaštitne podnice, zidne penjalice i sl.

Sredstva za ovaj projekt financiraju se od uplata roditelja te na ovaj projekt u 2024. godini otpada 4.000 €

Projekcija izdatka za 2025. i 2026. godinu je ista, po 4.000 €.

**T310001 Projekt: Unaprjeđenje usluga za djecu u sustavu ranog i predškolskog odgoja i obrazovanja**

Sredstvima dobivenim od Europskog socijalnog fonda ovim projektom, planira se obuhvatiti više segmenata. U DV Smilje u Gatima ovim sredstvima financirala bi se energetska obnova zgrade. Također bi se iz ovih sredstava financiralo dodatno opremanje centralne kuhinje u Ostrvici.

Ukoliko navedeni projekti prođu dobili bi ukupna sredstva u iznosu od cca. 26.000 € .

Očekuju se i približno ista sredstva od ESF - a u 2025. i 2026. godini.

***D. ISHODIŠTE I POKAZATELJI ZA IZRAČUN I OCJENU POTREBNIH SREDSTAVA***

 ***ZA PROVOĐENJE AKTIVNOSTI I PROGRAMA***

U školsku godinu 2023./2024. upisano je ukupno 428 djece od čega je 37 djece s poteškoćama, a koja su integrirana u redoviti program.

U Dječjem vrtiću Omiš trenutno imamo 10 djece kojima je potreban asistent. Iz tog razloga imamo 8 asistenta koji rade na pola radnog vremena (4 sata). Sve su odgojiteljice po struci i sredstva za njih su osigurana iz proračuna Grada Omiša zajedno sa svim ostalim plaćama zaposlenika.